**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.11.2017, ora 8.00 – 26.11.2017, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 26.11.2017, ora 7.00**

**RÂURI**

Debitele au fost, în general, staţionare, exceptând Vişeul, Iza şi cursurile inferioare ale Someşului şi Mureşului unde au fost în scădere.

Debitele se situează, în general, la valori cuprinse între 30-90% din mediile multianuale lunare, mai mari (peste normalele lunare) pe râurile din bazinele hidrografice: Vişeu, Iza, Tur, Someş, Crişuri, Buzău, Trotuş, bazinele superioare ale Ialomiţei şi Bistriţei, bazinul inferior al Begăi, pe unii afluenți ai Mureșului şi pe râurile din Dobrogea.

Nivelurile pe râuri la staţiile hidrometrice se vor situa sub **COTELE DE ATENŢIE.**

Debitele vor fi în general staţionare, exceptând râurile din bazinele: Vișeu, Iza, Tur, Lăpuş, Moraviţa, Caraş, Nera, Cerna şi bazinele superioare ale Crasnei, Barcăului, Crișurilor Begăi, Timişului şi Bârzavei unde vor fi în creştere datorită precipitaţiilor prognozate şi propagării.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 25.11 – 26.11.2017 a fost în scădere, având valoarea de 4800 m3/s, peste media multianuală a lunii noiembrie (4650 m3/s).

În aval de Porţile de Fier debitele au fost în scădere pe sectorul Gruia – Vadu Oii şi în creştere pe sectorul Brăila – Tulcea.

Debitul la intrarea în ţară (secţiunea Baziaş) va fi în scădere (4700 m3/s).

În aval de Porţile de Fier, debitele vor fi în scădere.

**2.** **Situaţia meteorologică în intervalul 25.11.2017, ora 8.00 – 26.11.2017, ora 6.00**

**ÎN ŢARĂ**

Vremea a fost mai caldă decât în mod obișnuit în regiunile intracarpatice și în general apropiată de normalul termic al perioadei în restul teritoriului. În sudul, estul și parțial în centrul țării a persistat nebulozitatea joasă, de tip stratiform și mai ales la începutul zilei și noaptea, local s-a semnalat ceață, asociată pe arii restrânse cu burniță. În celelalte zone cerul a fost temporar noros și doar izolat au fost ceață, dimineața și ploi pe timpul nopții. Vântul a suflat slab și moderat, cu ușoare intensificări pe crestele montane. Temperaturile maxime s-au situat între 3 grade la Miercurea Ciuc și Piatra Neamț și 15 grade la Gurahonț și Oravița, iar la ora 06.00 valorile termice se încadrau între -4 grade la Rădăuți și 11 grade la Sfântu Gheorghe-Deltă, Gura Portiței, Constanța și Mangalia. Stratul de zăpadă s-a menținut pe arii restrânse la munte, în special în zona înaltă și măsura, la ora 20.00, în platformele stațiilor meteorologice până la 75 cm (Bâlea Lac).

Observație: în intervalul de diagnoză au fost în vigoare 23 de atenționări cod galben, pentru fenomene meteorologice periculoase imediate, 7 emise de către CNPM București pentru Muntenia, 5 de SRPV Bacău, 4 de SRPV Cluj, 2 de SRPV Constanța, SRPV Craiova și SRPV Sibiu și una de către SRPV Timișoara.

**LA BUCUREŞTI**

Vremea a fost apropiată de regimul termic normal pentru această dată. Pe tot parcursul intervalului au fost nori stratiformi, iar în cursul nopții temporar, mai ales în zona periferică a orașului, s-a semnalat ceață. Vântul a suflat în general slab. Temperatura maximă a fost de 6 grade în Băneasa, 7 grade la Afumați și 8 grade la Filaret, iar la ora 06.00 se înregistrau 4 grade la toate stațiile meteo.

**3. Prognoza meteorologică în intervalul 26.11.2017, ora 8.00 – 27.11.2017, ora 8.00**

**ÎN ŢARĂ**

Vremea va fi predominant închisă, însă valorile termice se vor situa, în general, peste cele climatologic specifice perioadei. Îndeosebi din a doua parte a zilei ploile vor cuprinde treptat cea mai mare parte a țării, exceptând sud-estul unde acestea se vor semnala pe spații mici și doar spre sfârșitul nopții. În Banat, Crișana, Maramureș și zona Carpaților Occidentali cantitățile de apă vor depăși punctiform 15...20 l/mp. Noaptea, treptat la munte și trecător în Maramureș, ploile se vor transforma în lapoviță și ninsoare. La începutul intervalului, local, în zonele joase din sud, centru și est, iar noaptea îndeosebi în Dobrogea va mai fi ceață, posibil asociată trecător cu burniță. Vântul va sufla slab și moderat, cu unele intensificări în Delta Dunării, Câmpia de Vest și pe crestele montane. Temperaturile maxime se vor încadra între 6 și 14 grade, iar cele minime între -1 și 10 grade, cu cele mai ridicate valori pe litoral.

**LA BUCUREŞTI**

Cerul va fi mai mult noros, iar condițiile de ploaie vor fi reduse și doar spre sfârșitul intervalului. Vântul va sufla în general slab. Temperatura aerului, mai ridicată decât în mod obișnuit la această dată, va avea o maximă de 9...10 grade și o minimă în jurul valorii de 5 grade. Dimineața, vor fi condiții de ceață.

**4.** **Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 25 noiembrie 2017 ora 20 – 27 noiembrie 2017 ora 20.00**

**STAREA STRATULUI DE ZĂPADĂ în data de 25.11.2017, ora 14.00:**

În ultimele zile, vremea s-a încălzit uşor. Astăzi, 25 noiembrie, la ora 14, stratul măsura: 75 cm la Bâlea-Lac, 55 cm la Vârful Omu, iar la Predeal, Fundata şi Sinaia este discontinuu.

**Evoluţia vremii în intervalul 25.11.2017 ora 20 – 26.11.2017 ora 20.00:**

Vremea va fi uşor mai caldă decât normalul termic al acestei perioade. Cerul va fi variabil, temporar noros. Vântul va sufla slab şi moderat, cu intensificări pe creste din sector sud-vestic de 50-70 km/h. Trecător se va semnala ceaţă.

**Peste 1800 m:** temperaturi minime: -6 la -2 gr.C; temperaturi maxime: -2 la 3 gr.C

**Sub 1800 m:** temperaturi minime: -2 la 2 gr.C; temperaturi maxime: 4 la 7 gr.C

**Intervalul 26.11.2017 ora 20 – 27.11.2017 ora 20.00:**

Vremea se va răci uşor şi va fi în general închisă. Cerul va fi noros. Pe arii extinse va ninge dar la altitudini joase în prima parte a intervalului se vor semnala şi precipitaţii sub formă de lapoviţă sau ploaie (sub 1400 m). Cantităţile de apă vor depăşi local 20-25 l/mp iar la peste 1500 m se va depune strat consistent de zăpadă. Vântul va sufla moderat, cu intensificări de 60-70 km/h, viscolind zăpada în zonele înalte.

**Peste 1800 m:** temperaturi minime: -7 la -3 gr.C; temperaturi maxime: -4 la -1 gr.C

**Sub 1800 m:** temperaturi minime: -3 la 0 gr.C; temperaturi maxime: -1 la 1 gr.C

**STABILITATEA şi EVOLUŢIA STRATULUI de ZĂPADĂ:**

Chiar dacă în ultimele 48 de ore nu s-au semnalat decât izolat precipitaţii, stratul relativ recent de zăpadă depus la peste 1800 m măsoară aproximativ 30 de cm în Făgăraş şi aproximativ 20 cm în Bucegi fiind umezit în partea superioară. Pe fondul insolaţiei diurne din următoarele 24 de ore, există un risc de declanşare de avalanşe de topire, mai însemnat în Făgăraş la altitudini de 1800-2200 m. Stratul de zăpadă recentă, depus peste crustele mai vechi de gheaţă, poate aluneca, riscul declanşărilor fiind mai însemnat pe pantele înclinate mai ales la supraîncărcări.

În cursul nopţii de 26/27 noiembrie şi al zilei de 27 noiembrie, stratul de zăpadă va creşte cu 10-20 cm în întreagă zonă montană iar riscul declanşării avalanşelor va marca o uşoară creştere.

|  |  |  |
| --- | --- | --- |
|  | **PESTE 1800 m** | |
| **FĂGĂRAŞ** | **RISC ÎNSEMNAT (3)** | **cid:94756522E95C4DF9A15ABC97FD007485@nivologie2** |
| **BUCEGI** | **RISC MODERAT (2)** | **cid:30D2AF312B0045EC98387B9779785E5E@nivologie2** |

**LEGENDA:**

|  |  |  |
| --- | --- | --- |
| **Gradul de risc** | **Stabilitatea stratului de zăpadă** | **Probabilitatea de declanşare a avalanşelor** |
| **5-foarte**  **mare** | Instabilitatea stratului de zăpadă este generalizată. | Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni. |
| **4-mare** | Stratul de zăpadă este puţin stabilizat pe majoritatea pantelor suficient de înclinate\*. | Declanşarea avalanşelor este probabilă chiar şi printr-o slabă supraîncarcare\*\*, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe  de dimensiuni medii şi adesea chiar mari. |
| **3-însemnat** | Pe numeroase pante suficient de înclinate\*, stratul de zăpadă este mediu sau puţin stabilizat. | Declanşarea avalanşelor este posibilă chiar în condiţiile unei slabe supraîncărcări\*\*, mai ales pe pantele descrise în buletin. În anumite situaţii sunt posibile unele declanşări spontane de avalanşe medii şi câteodată chiar mari. |
| **2-moderat** | Pe anumite pante suficient de înclinate\*, stratul de zăpadă este mediu stabilizat; în rest este stabil**.** | Declanşările de avalanşe sunt posibile mai ales la supraîncărcări mari\*\* şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare. |
| **1-redus** | Stratul de zăpadă este în general stabilizat pe majoritatea pantelor. | Declanşarea avalanşelor este posibilă doar izolat pe pantele foarte înclinate şi în cazul unei supraîncărcări mari\*\*. Spontan se pot produce doar curgeri sau avalanşe de mici dimensiuni. |

***II. CALITATEA APELOR***

**Administrația Națională Apele Române** informează ca la 25.11.2017, la ora 13.00, s-a produs o poluare accidentală a apei râului Mureș, în zona localității Sângeorgiu de Mureș, județul Mures, manifestată prin colorarea apei în maro. Poluatorul identificat este SC H.M. Product SRL - Stația de Spălare Sortare. Reprezentanți ai SGA Mureș s-au deplasat pe teren pentru investigații și prelevarea de probe de apă în scopul efectuării analizelor de laborator. Vom reveni cu informații suplimentare.

**Administrația Națională Apele Române** revine cu informații suplimentarereferitor la „Imposibilitatea utilizării sursei de apă -Pârâul Hălmagel aferentă Uzinei de apă Hălmăgel" menționând că, în urma deplasării în teren a reprezentanților ABA Crișuri, SHI Chișineu Criș, RNP Direcția Silvică Arad, SC Compania de Apă Arad, DSP Arad, Primăria Hălmagel, SC Ocol Silvic Codrii Iancului-Hălmagiu, și membrii CLSU Hălmăgel,  s-a încheiat o notă de constatare care a a evidențiat următoarele:

- s-a constatat existența unor lucrări pe cursul albiei Hălmăgel de „SC Silva Lazăr SRL";

-În 25 noiembrie, la ora 11.00 apa prezenta o turbiditate ridicată;

-la ora 14.00 turbiditatea s-a redus semnificativ;

- a fost redusă parțial furnizarea de apă către populația  localității Vârfuri.

Cauze posibile ar fi precipitațiile căzute anterior, concurând cu lucrările de regularizare a văii și avariile pe rețea.

S-a dispus asigurarea unei cantități minime de apă necesară/ zi/ locuitor de 50 l și sistarea lucrărilor în albie.

S-a dispus măsura de încetare a activității lucrărilor de execuție pe Valea Hălmăgel până la prezentarea și verificarea actelor de reglementare din punct de vedere al gospodăririi apelor.

**Administrația Națională Apele Române** revine cu rezultatele la probele de apă recoltate la 24.11.2017 în timpul intervenției de decolmatare a conductelor de evacuarea apelor de mină, din galeria Isipoaia-Mina Leșul Ursului, efectuată de personalul SC CONVERSMIN SA București:

Rau Bistrita - 1 km amonte confluență canal deversor Mina Isipoaia - recoltare probă - ora 16.15:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| pH | Ox. diz. | CCOCr | Mat. in susp. | Cond. | Rez. filtrabil uscat | Fe total | Fe diz. | Mn total | Mn diz | Zn total | Zn diz. | Cu total | Cu diz. | Pb total | Pb diz. |
| unitpH | mgO2/l | mgO2/l | mg/l | µS/cm | mg/l | mg/l | mg/l | mg/l | mg/l | mg/l | mg/l | µg/l | µg/l | µg/l | µg/l |
| 8,0 | 11,6 | 14,48 | 15,0 | 200,0 | 152,0 | 0,299 | 0,262 | 0,141 | 0,115 | <LOQ | <LOQ | 16,82 | 7,398 | 2,196 | 1,662 |

Râu Bistrița - 2 km aval confluență canal deversor Mina Isipoaia - recoltare probă - ora 17.00:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| pH | Ox. diz. | CCOCr | Mat. in susp. | Cond. | Rez. filtrabil uscat | Fe total | Fe diz. | Mn total | Mn diz | Zn total | Zn diz. | Cu total | Cu diz. | Pb total | Pb diz. |
| unitpH | mgO2/l | mgO2/l | mg/l | µS/cm | mg/l | mg/l | mg/l | mg/l | mg/l | mg/l | mg/l | µg/l | µg/l | µg/l | µg/l |
| 8,0 | 11,8 | 16,14 | 17 | 217,8 | 174 | 0.402 | 0.319 | 0.195 | 0.157 | 0.100 | <LOQ | 18.85 | 3.718 | 2.075 | <LOQ |

Rau Bistrita - 1 km amonte confluență canal deversor Mina Isipoaia - recoltare probă - ora 17.30:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| pH | Ox. diz. | CCOCr | Mat. in susp. | Cond. | Rez. filtrabil uscat | Fe total | Fe diz. | Mn total | Mn diz | Zn total | Zn diz. | Cu total | Cu diz. | Pb total | Pb diz. |
| unitpH | mgO2/l | mgO2/l | mg/l | µS/cm | mg/l | mg/l | mg/l | mg/l | mg/l | mg/l | mg/l | µg/l | µg/l | µg/l | µg/l |
| 8,1 | 11,8 | 14.79 | 16 | 202 | 152 | 0.279 | 0.273 | 0.172 | 0.119 | <LOQ | <LOQ | 15.31 | 3.515 | 1.619 | <LOQ |

Rau Bistrita - 2 km aval confluență canal deversor Mina Isipoaia - recoltare probă - ora 17.45:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| pH | Ox. diz. | CCOCr | Mat. in susp. | Cond. | Rez. filtrabil uscat | Fe total | Fe diz. | Mn total | Mn diz | Zn total | Zn diz. | Cu total | Cu diz. | Pb total | Pb diz. |
| unitpH | mgO2/l | mgO2/l | mg/l | µS/cm | mg/l | mg/l | mg/l | mg/l | mg/l | mg/l | mg/l | µg/l | µg/l | µg/l | µg/l |
| 8,1 | 11,7 | 16.23 | 16 | 204 | 158 | 0.332 | 0.292 | 0.197 | 0.138 | 0.058 | <LOQ | 10.99 | 9.742 | 1.185 | <LOQ |

În urma acțiunii de intervenție pentru decolmatarea conductelor de evacuarea apelor de mină din galeria Isipoaia-Mina Leșul Ursului, starea de calitatea a râului Bistrița nu a fost influențată.

***III. CALITATEA MEDIULUI***

1. **În domeniul aerului**

Nu s-au semnalat evenimente deosebite.

**2. În domeniul solului şi vegetaţiei**

Nu s-au semnalat evenimente deosebite.

**3. În domeniul supravegherii radioactivităţii mediului**

Nu s-au semnalat evenimente deosebite.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**

Dispecer,

Gabriel ION